Berlingske Tidende, 1781-04-30
Fortsættelse af det Kongelige Landhuusholdings Selskabs Premier og Belønninger, fra den 29de Martii sidstleden. (See No. 34.) 155. J Anledning af de for Sælhundefangst omkring de danske Øer udsatte Premier tilkjendes Bønderne Hans Madsen, Lars Hansen, Søren Olsen og Hans Pedersen i Avedøre Bye paa Kiøbenhavns Amt en Gratification af 20 Rdlr. for i Aarene 1779 og 80 at have fanget 15 store og 72 smaa Sælhunde, i alt 87, ligesom de i 1778 ogsaa har fanget 4 store og 17 smaa. Selskabet tillægger dem denne Belønning, i sær fordi de haver været 4 om at fange disse Sælhunde, og de desuden ere Bønder, som maae rette sig med sligt efter Tid og Lejlighed, hvorfore Selskabet denne Gang, og uden Exempel for Eftertiden, har sammenlagt 2de Aars Fangst, for at kunde belønne dem; skiønt Premierne herfor ere udsatte for eet Aars Fangst allene. 156. Morten Peder Terchildsen i Nørbye paa Fanøe, som i de 3de næstforrige Aar har vundet Premie for Sælhundefangst, tilkjendes atter den mindre Sølv=Medalje eller 10 Rdlr. for i Aaret 1780, hans paakommende Sygdom uagtet, at have skudt 6 og dræbt 47 af disse skadelige Dyr. 157. For Sælhundefangsten i Grønland tilkjendes Bartholomæus, i Colonien Egedes- minde, den første Premie af 6 Rdlr. for at have fanget 37. Sælhunde. 158. Ligeledes tilkjendes Jonas, en gift Mand i samme Colonie den anden Premie af 4 Rdlr. for 20 Stykker, Sælhunde. 159. Ligeledes tillægges Jsack, en Ungkarl i samme Colonie, den tredie Premie forhøjet med 2 Rdlr., altsaa 4 Rdlr., for samme Mængde som næst forrige. 160. Ligeledes gives Jeremias i bemeldte Colonie den fjerde Premie af 1 Rdlr. for 11 Sælhunde. 161. En voxen Dreng ved Navn Peder tilstaaes og en Belønning af 1 Rdlr. for 8 Stykker Sælhunde, i Formodning at samme vil opmuntre ham fremdeles til at lægge sig efter denne nyttige Fangst. For det største og vigtigste Arbeide i Henseende til skadelig Vands Afledning paa Færøerne tilkjendes: 162. Sognepræsten Hr. Christopher Müller i Syderøe den første af de af Hr. Etatsraad Hansen udsatte Premier af 30 danske Kroner, nemlig, fordi han i alt har gravet 9900 Favne Grøfter, hvoraf 3022 Favne ere gravede i Aarene 1779 og 1780. Ved disse Grøfter afledes ei allene Vandet fra Markerne til megen Nytte for Græsgangens Forbedring; men det ledes endog derved hen til en af ham anlagt Vandmølle, for hvilket nyttige Anlæg han desuden med megen Berømmelse fortjener at erindres. Han har end videre ved 385 Favne Gjerder indhegnet et Stykke Jord til Agerland, hvori han har begyndt at saae Korn og Kartofler, samt anlagt 4 Kaal Haver. 163. Bonden Peder Jonsen i Portherøe udi Syderøe har i 1779 gravet 1362. Favne Grøfter til Vandets Afledning fra en Mose, som derved er bleven saa tør, at man nu kan gaae tørskoet der igiennem, for hvilket Arbeide ham tilkommer den anden Premie af 16 danske Kroner. 164. Daniel Hansen i Eldevig i Øste røe Syssel erholder den tredie Premie af 12 Kroner, for i Aaret 1780 at have gravet 1580 Vandgrøfter, hvoraf 730 Favne dog ere mindre brede og dybe end de Grøfter, som ere gravede af forbemeldte Peder Jonsen. 165. J Anledning af den under No. 38 blant de practiske Materier af en Fædernelandets Ven udsatte Premie for Hør=Avl paa ØeberregaardGods i Wordingborg Amt tilkjendes Ole Jensen i Winters bølle under bemeldte Gods den udsatte Premie 50 Rdlr. for at have avlet 16 Lpd. 13 Pd. reen skiættet Hør, som i Følge Listen er skjættet paa den skotske Maade, hvilken Hør efter Aarets Beskaffenhed i Følge Attesten har været meget god. Hr. Voelkers paa Øeberregaard, som efter Listens Vilkaar har at testeret denne Æskning, giver Ole Jensens Hustrue, Mette, det Vidnesbyrd, at hun især har viist sig omhyggelig saavel for denne Hørs Saaening og Behandling, som for Avlens Udbredelse i Almindelighed der i Egnen, hvorfor hun fortjener med særdeles Berømmelse af Selskabet her at erindres. Fra Gaardmændene Jørgen Hansen, Gorm Hansen, Niels Lausen, Søren Larsen og Peder Nielsen i Hekkebølle Bye under Stamhuset Erholm og Søndergaarde i Fyen er indkommen en Premie Æskning for velbrændte Steen fra et Teglbrænderie, anlagt efter den af Hr. Provst Dyssel foreslagne Maade. Men da Selskabet har befundet den indsendte Prove enten i Henseende til Brændingen eller i Henseende til Materien for ufuldkommen til det, at den kunde ansees for en Prøve af vedbørlig Godhed; saa kan de Æskende ikke erholde den af Hr. Provsten i denne Henseende udsatte Premie, før rend de beviisligen brænder bedre Steen, og i Følge deraf paa nye indsender en anden god Prøve. B. Overordentlige Belønninger for andre erfarede priselige Handlinger uden for Selskabets Jndbydelse. 1. For store og ædle Handlinger Fædrenelandet til Forbedring og Opkomst. 166. Endskjønt de Forbedringer i Landvæsenet, for hvilke Selskabet nu i endeel Aar har havt den Fornøyelse at belønne et temmeligt Antal af begge Rigernes Jndvaanere, ere heel anseelige, og viser noksom, at Agerbruget mere og meere nærmer sig til Fuldkommenhed, saa kan det dog ikke negtes, at der jo endnu mangler meget, og at de Forbedringer, som for en Landmand, i sær for en Hoved Proprietær eller Eier af store Jordegodse endnu kan foretages, ere paa adskillige Stæder mange og store. Til et Beviis herpaa, og til opmuntring for andre, har Selskabet derfor meget glædet sig ved, at have fundet den Lejlighed her at kunde, skjønt meget kort, anføre de lykkelige Forandringer og høibetydelige Forbedringer, som Hs. Høj grevelige Excellence, Hr. Geheimeraad Adam Gottlob Greve, af Moltke, har ladet foranstalte paa Grevskabet Bregentved og Allodial Godserne Tryggewælde og Alsløv her i Sjelland.